dyaúr vā́ etásyā́gnihotrásyā́gnihotry àyám evá vatsó yò 'yáṃ pávata iyám evā̀gnihotrasthā́lī́ ná vā́ eváṃ vidúṣo 'gnihotrī́ naśyati kvà hy àsaú náśyen naìváṃ vidúṣo 'gnihotrīvatsó naśyati kvà hy èṣá náśyen naìváṃ vidúṣo 'gnihotrasthā́lī́ bhidyate kvà hī̀yáṃ bhidyéta śríyo vaí parjányo varṣati tád vidyā́c chremā́ṇaṃ me mahimā́nam ádhā́rayamā́ṇópā́vikṣac chréyā́n bhaviṣyā́mī́ti tā́m ā́tmány evá kurvītā́tmány evá tác chríyaṃ dhatta íti ha smā́hā́ruṇir etád evá tátra kárma